Alvaro Leonel Ramazzini Imeri

Mons. Álvaro Leonel kardinál Ramazzini Imeri (* 16. júl 1947, Guatemala, Guatemala) je guatemalský rímskokatolícky duchovný kňaz, biskup, kardinál, od 14. júla 2012 diecézny biskup diecézy Huehuetenango.

Pápež František ho 5. októbra 2019 povýšil na kardinála.

 Životopis 
Narodil sa 16. júla 1947 v meste Guatemala, sídle metropolitnej stolice a hlavnom meste Guatemaly. Získal titul doktora kánonického práva na Pápežskej gregoriánskej univerzite vo Vatikáne v Ríme. Po ukončení štúdia sa vrátil do vlasti, kde ho 27. júna 1971 kardinál Mario Casariego y Acevedo arcibiskup metropolita diecézy Guatemala a prelát Santo Cristo de Esquipulas, vysvätil za kňaza. Inkardinovaný bol v arcidiecéze Santiago de Guatemala. Pracoval predovšetkým ako lektor a rektor seminára v hlavnom meste.

 Biskup 
15. decembra 1988 ho pápež Ján Pavol II. vymenoval za biskupa San Marcos. Pápež ho vysvätil 6. januára 1989 v Bazilike sv. Petra. Hlavnými spolusvätiteľmi boli arcibiskupi Edward Idris Cassidy a José Tomás Sánchez. Pri tom istom obrade bolo vysvätených ďalších 12 biskupov vrátane budúcich kardinálov Giovanniho Lajola a Francesca Marchisana. Ako kňaz a biskup sa angažoval v otázkach sociálnej spravodlivosti, najmä v oblasti ochrany práv domorodého obyvateľstva. Posilňoval chudobných a marginalizovaných ľudí a podporoval občiansku odvahu bojovať proti nespravodlivosti, ktorú zažívajú. Kvôli svojej práci dostal mnoho vyhrážok smrťou a dostal oficiálne listy podpory od Svätej stolice a Konferencie biskupov Spojených štátov.

V roku 2006 bol zvolený za prezidenta Guatemalskej biskupskej konferencie. V roku 2011 získal cenu Pacem in Terris za mier a slobodu na počesť jeho práce v oblasti sociálnej spravodlivosti. Zastával mnoho funkcií v Biskupskej konferencii Guatemaly a od roku 2013 predsedal Komisii pre sociálnu komunikáciu a Komisii pre väzenskú pastoráciu.

14. mája 2012 ho pápež Benedikt XVI. vymenoval za diecézneho biskupa diecézy Huehuetenango po prijatí rezignácie biskupa Rodolfa Francisca Bobadillu Matu. Jeho inštancia sa uskutočnila 14. júla toho istého roku.

 Kardinál 
1. septembra 2019 pápež František počas modlitby Anjel Pána oznámil, že 5. októbra usporiada konzistórium na vymenovanie 13 nových kardinálov, vrátane 10, ktorí sú dostatočne mladí na to, aby sa zúčastnili pápežského konkláve. Na tomto konzistóriu bol vymenovaný za kardinála – kňaza s titulárnym kostolom San Giovanni Evangelista a Spinaceto. Svoj titulárny kostol prevzal až 10. októbra 2021.

Pápež František ho 21. februára 2020 vymenoval za člena Dikastéria pre laikov, rodinu a život a 20. apríla toho istého roku aj za člena Pápežskej komisie pre Latinskú Ameriku. Zúčastnil sa pápežského konkláve v roku 2025 po smrti pápeža Františka 21. apríla na ktorom bol zvolený pápež Lev XIV. vlastným menom Robert Francis Prevost.

 Referencie 

 Pozri aj 
 Zoznam žijúcich kardinálov
 Zoznam kardinálov vymenovaných pápežom Františkom

 Iné projekty 

 Zdroj 

Kategória:Guatemalskí kardináli
Kategória:Guatemalskí rímskokatolícki arcibiskupi
Kategória:Guatemalskí rímskokatolícki biskupi
Kategória:Guatemalskí rímskokatolícki kňazi
Kategória:Rímskokatolícki aktivisti
Kategória:Absolventi Pápežskej univerzity Gregoriany